**ARCHWILIAD**

**CYNLLUN DATBLYGU LLEOL DIWYGIEDIG**

**SIR GAERFYRDDIN (2018-2033)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Asesiad o Ardaloedd Morol Gwarchodedig**

Fel y gwyddoch, cyhoeddodd Cyfoeth Naturiol Cymru (CNC) asesiad newydd o'r Ardaloedd Morol Gwarchodedig yng Nghymru, sy'n cynnwys Ardaloedd Cadwraeth Arbennig (ACA) ac Ardaloedd Gwarchodaeth Arbennig (AGA), ar 25 Mehefin 2025.

Mae manylion yr asesiad a dolen i'r arolwg cyflwr mewn perthynas â'r ACA a'r AGA Morol yng Nghymru i'w gweld yn:

[Cyfoeth Naturiol Cymru / Angen camau pellach i ddiogelu ardaloedd morol gwarchodedig Cymru](https://naturalresources.wales/about-us/news-and-blogs/news/further-action-needed-to-protect-wales-s-marine-protected-areas/?lang=cy)

I gynorthwyo'r archwiliad, byddem yn ddiolchgar pe gallech adolygu cynnwys y canllawiau diwygiedig a'r arolygon cyflwr sy'n berthnasol i ardal y cynllun a chyflwyno papur sy'n asesu goblygiadau'r newidiadau arfaethedig ar gyfer CDLl Diwygiedig Sir Gaerfyrddin. Fel rhan o'r papur hwn, dylai'r Cyngor esbonio a yw o'r farn bod angen unrhyw newidiadau sylweddol i'r Cynllun Diwygiedig a/neu'r sylfaen dystiolaeth. Mae’n bosibl y byddai'n ddefnyddiol cysylltu â CNC a Llywodraeth Cymru i ystyried y mater hwn a'r goblygiadau i'r Cynllun Diwygiedig. Os oes angen newidiadau, dylid esbonio natur fanwl y newidiadau hyn ac amserlen ar gyfer cynhyrchu unrhyw wybodaeth ychwanegol.

Dylai'r Cyngor gyflwyno'r wybodaeth bellach hon cyn gynted ag y bydd ar gael, a heb fod yn hwyrach na **21 Awst 2025.**

Os oes gennych unrhyw gwestiynau ynghylch cynnwys y nodyn hwn, cysylltwch â ni drwy'r Swyddog Rhaglen.

*Nicola Gulley ac Ian Stevens*

AROLYGWYR

09/07/2025